Perbicaraan kedua Donald Trump

Perbicaraan kedua Donald Trump, presiden Amerika Syarikat ke-45 telah bermula pada 9 Februari 2021 dan berakhir dengan pembebasan beliau pada 13 Februari. Trump telah didakwa untuk kali kedua oleh Dewan Perwakilan pada 13 Januari 2021. Dewan Perwakilan mengadaptasi satu artikel pendakwaan terhadap Trump iaitu hasutan mencetuskan pemberontakan. Beliau ialah satu-satunya presiden A.S. atau pegawai persekutuan lain yang didakwa dua kali. Artikel pendakwaan membahas cubaan Trump untuk membatalkan keputusan pilihan raya presiden 2020 (termasuk dakwaan palsu mengenai penipuan pilihan raya dan ugutan beliau terhadap pegawai pilihan raya di Georgia). Artikel itu juga menyatakan bahawa Trump telah menghasut untuk mencetuskan serangan ke atas bangunan Kapitol di Washington, DC, semasa Kongres sedang bersidang untuk mengira undi elektoral dan mengesahkan kemenangan Joe Biden.

Trump didakwa seminggu sebelum tempoh jawatan beliau berakhir pada 20 Januari 2021 dan beliau akan dibicarakan setelah meninggalkan jawatan. Terdapat perdebatan mengenai apakah seseorang presiden itu dapat didakwa dan dibicara ketika beliau tidak lagi memegang jawatan. Walaupun beliau tidak dapat dipecat dari jawatan, kemungkinan masih ada untuk secara kekal menyekat bekas presiden yang didakwa daripada memegang sebarang jawatan awam lagi.

Perlembagaan tidak menyatakan sama ada perbicaraan pendakwaan Senat dapat diadakan untuk orang yang tidak lagi memegang jawatan awam. Namun, peristiwa ini pernah terjadi dahulu yang memungkinkan untuk perbicaraan pendakwaan. Pada tahun 1876, Setiausaha Perang, William W. Belknap mengundurkan diri dari jawatannya setelah beliau terlibat dalam skandal pasca peniaga tetapi sebelum beliau didakwa, beliau tetap didakwa oleh Dewan dan dibicara di Senat (Belknap dibebaskan, dengan majoriti tetapi tidak mendapat dua pertiga undi untuk disabitkan).

Trump pertama kali didakwa oleh Dewan Perwakilan pada 18 Disember 2019, atas tuduhan penyalahgunaan kuasa dan menghalang Kongres berkaitan dengan  skandal antara Trump dan Ukraine. Beliau dibebaskan dari kedua-dua tuduhan oleh Senat A.S. pada 5 Februari 2020. Tuduhan tersebut menuduh bahawa Trump secara tidak sengaja berusaha untuk memaksa Ukraine dan negara-negara asing lain secara tidak sah untuk memberikan naratif yang buruk mengenai saingan politik Trump, Biden, yang kemudian menjadi calon presiden bagi parti Demokrat. Ia juga sebagai maklumat yang berkaitan dengan campur tangan Rusia dalam pilihan raya AS 2016. 

17 senator dari parti Republikan perlu menyokong untuk mendapatkan majoriti dua pertiga yang diperlukan untuk Trump disabitkan, dengan ramalan bahawa semua senator Demokrat dan dua orang senator bebas akan menyokong. Naib Presiden tidak layak mengundi untuk perbicaraan. Akhirnya pada 13 Februari, Senat mengundi dengan 57 senator menyokong untuk mensabitkan Trump dan 43 senator membebaskan Trump. Namun, ia kekurangan 10 undi dan Trump dibebaskan.

Hujah pembukaan

Pendakwaan 
Pada 10 Februari, pengurus perbicaraan mula mengemukakan kes mereka. Mereka mendedahkan rakaman baharu serangan itu.

Usul Mike Lee 
Setelah berakhirnya hari pertama hunah pembukaan, Senator Mike Lee bangun untuk memfailkan usul menggugurkan sebahagian pembentangan pihak pendakwa raya yang merangkumi kenyataan yang diberikan kepadanya mengenai panggilan Trump kepada Senator Tommy Tuberville, mengatakan bahawa ia tidak benar. Bantahan itu mengejutkan semua senator dan anggota dewan Senat kerana, di bawah peraturan Senat, mereka dilarang berhujah dan mesti mengemukakan soalan secara bertulis. Isu ini menimbulkan kekecohan buat sementara waktu kerana pengendali perbicaraan, Senator Patrick Leahy dan juga Ketua Majoriti Senat, Senator Chuck Schumer berusaha menjelaskan bantahan dan memulihkan keadaan. Pengurus utama pendakwa raya, Jamie Raskin bersetuju untuk menarik sebahagian daripada pembentangan mereka dan menyatakan mungkin ia akan diperkenalkan semula pada hari berikutnya. Sebagai persetujuan, Schumer memberi amaran bahawa ia akan "direligasi" pada hari berikutnya. Sesi Senat kemudiannya ditangguhkan selepas itu.

Kedudukan senator 

Perlembagaan Amerika Syarikat memperuntukkan undian majoriti dua pertiga daripada Senator untuk Trump disabitkan. Ini bermakna 17 senator dari parti Republikan perlu berpihak kepada parti Demokrat untuk mencapai majoriti itu.

Senator dari parti Demokrat menyokong sabitan ke atas Trump sambil menyatakan bahawa bukti dikemukakan pihak pendakwa raya amat jelas dan nyata. Senator Richard Blumenthal (D-CT) berkata: "Buktinya adalah percakapan Trump sendiri, dirakam dalam video. Ini adalah persoalan sama ada Republikan mahu bergerak ke hadapan atau sejarah akan mengajar mereka." Senator Kirsten Gillibrand (D-NY) berkata, "Ini adalah tuduhan yang begitu mudah. Trump menghasut untuk mencetuskan serangan. Kami dapat mengedalikan perbicaraan dalam jangka masa yang singkat kerana bukti diperlukan begitu cukup." Menjelang perbicaraan, sejumlah senator Republikan menentang mengadakan perbicaraan. Senator Republikan, Rand Paul dari Kentucky terus membuat tuduhan palsu dengan mendakwa pilihan raya dicemari penipuan. Senator Republikan yang lain, seperti Marco Rubio dari Florida, berpendapat bahawa perbicaraan Senat akan berpecah belah dan bahawa "amat sombong" bagi Senat untuk menggunakan kuasanya untuk melarang Trump daripada memegang jawatan pada masa akan datang.

Dengan andaian semua senator Demokrat (dan dua senator bebas yang berpihak dengan Demokrat) memilih untuk mensabitkan Trump, 17 senator Republikan perlu memilih untuk mendapat majoriti dua pertiga untuk disabitkan. Sekiranya Trump disabitkan kesalahan, maka Senat boleh membatalkan beliau dari memegang jawatan persekutuan. Sehingga 9 Februari, 45 senator (38 Demokrat, 5 Republikan, dan 2 bebas) menyokong sabitan, 35 senator (semua Republikan) menentang sabitan, dan 20 senator (10 Demokrat dan 10 Republikan) masih belum mengeluarkan kenyataan rasmi. Sekiranya semua 20 memilih untuk mensabitkan Trump tanpa kenyataan rasmi, ia masih kurang daripada 67 undi yang diperlukan. Senator Lindsey Graham (R-SC) telah berusaha untuk meyakinkan Republikan lain untuk menentang sabitan. Senator Republikan Mitch McConnell, dilaporkan memberitahu para senator keputusan mereka adalah berdasarkan "undi hati nurani" dan memberitahu rakan-rakannya bahawa beliau tidak pasti sama ada beliau akan memilih untuk mensabitkan Trump atau tidak.

Keputusan undian Senat 

Petunjuk: D - Demokrat, R - Republikan, B - Bebas

Rujukan

Pautan luar 
 
 Memorandum Perbicaraan Dewan Perwakilan Amerika Syarikat dalam Perbicataan Pendakwaan Presiden Donald J. Trump (2 Februari 2021)

2021 di Amerika Syarikat
Politik Amerika Syarikat